**Owen Tippett** (s. 16. helmikuuta 1999 Peterborough, Ontario, Kanada) on kanadalainen jääkiekkoilija, joka pelaa NHL-joukkue Philadelphia Flyersin organisaatiossa. Florida Panthers varasi Tippettin ensimmäisellä kierroksella kymmenentenä pelaajana kesällä 2017. Hän on pelipaikaltaan oikea laitahyökkääjä.

Pelityyli
---------

*The Sports Forecaster* -sivuston mukaan Tippett on maalintekijätyyppi, jolla on sekä tarkka että voimakas laukaus. Hänellä on myös hyvä koko. Tippettillä on kuitenkin kehitettävää puolustuspelaamisessa ja hänen tulisi syötellä enemmän lisätäkseen entisestään arvaamattomuuttaan maalintekijänä. Tippett on verrannut itseään pelityyliltään Phil Kesseliin hänen nopeuden ja laukauksensa osalta. Hän laukoo oikealta.

Ura
---

### Seuraura

Tippett aloitti jääkiekkoilun kotikaupungissaan Ontarion Peterborough'ssa. Hän siirtyi myöhemmin Toronto Red Wingsin junioreihin, joiden kapteenina Tippett toimi kaudella 2014–2015. Hän pelasi samalla kaudella myös kuusi ottelua OJHL-junioriliigan Toronto Junior Canadiensissa. Mississauga Steelheads varasi Tippettin koko OHL:n varaustilaisuuden neljäntenä pelaajana kesällä 2015. Hän siirtyi joukkueeseen kaudeksi 2015–2016, joka toi Tippettille runkosarjassa tehot 15+5=20. Hänet valittiin liigan tulokkaiden ensimmäiseen tähdistökentälliseen.

Kaudella 2016–2017 Tippett oli Steelheadsin paras pistemies ja maalintekijä tehoilla 44+31=75. Hän sijoittui koko OHL:n maalipörssissä viidenneksi. Tippett eteni joukkueen kanssa aina J. Ross Robertson Cup -finaaleihin saakka, mutta mestaruuden vei lopulta kuitenkin Erie Otters otteluvoitoin 4–1. Hän pelasi kauden aikana myös CHL Top Prospects Gamessa.

Florida Panthers varasi Tippettin ensimmäisellä kierroksella koko varaustilaisuuden kymmenentenä pelaajana kesällä 2017. Hän teki jo saman kesän heinäkuussa kolmivuotisen tulokassopimuksen joukkueen kanssa. Tippett otti harjoitusleirin päätteeksi paikan Panthersin NHL-vahvuudesta. Hän kärsi kauden 2017–2018 ensimmäisillä kierroksella vammoista ja Tippett teki NHL-debyyttinsä runkosarjan viidennellä kierroksella 17. lokakuuta 2017 Philadelphia Flyersia vastaan. Hän sai ottelussa jääaikaa 11.39. Tippett keräsi Panthersin 1-5-tappioon päättyneestä ottelusta teholukeman –2. NHL-uransa avausmaalin hän teki 26. lokakuuta 2017 Anaheim Ducksia vastaan. Tippett valittiin ottelun kakkostähdeksi. Hän pelasi alkukaudella seitsemän NHL-ottelua tehden yhden maalin ja keräten varsin heikon teholukeman –6, kunnes marraskuussa 2017 Panthers lähetti Tippettin takaisin Mississauga Steelheadsin OHL-joukkueen vahvuuteen. Hän oli tehoilla 36+39=75 joukkueen paras maalintekijä ja toiseksi paras pistemies Nicolas Haguen jälkeen. OHL-kauden jälkeen, huhtikuussa 2018 Tippett siirtyi amatööritry-out -sopimuksella AHL-joukkue Springfield Thunderbirdsin riveihin. Hän pelasi siellä viisi runkosarjaottelua tehopistein 1+1=2.

Syksyn 2018 harjoitusleirin päätteeksi Panthers lähetti Tippettin Steelheadsin OHL-joukkueen vahvuuteen. Tammikuussa 2019 Steelheads kauppasi hänet Saginaw Spiritiin vaihdossa hyökkääjä Aidan Prueteriin sekä kahteen toisen, kolmannen ja seitsemännen kierroksen varausvuoroihin.

### Maajoukkueura

Tippett pelasi alle 20-vuotiaiden MM-kilpailuissa vuonna 2019 ja alle 18-vuotiaiden MM-kilpailuissa vuonna 2016. Hän pelasi myös alle 18-vuotiaiden Ivan Hlinkan muistoturnauksessa vuonna 2016, jolloin Tippett toimi Kanadan varakapteenina. Hän edusti myös Canada Whiten joukkuetta World U-17 Hockey Challengessa marraskuussa 2015, jolloin Tippett voitti kultaa ja oli joukkueensa paras pistemies ja maalintekijä tehoilla 5+3=8.

Muuta
-----

Tippettin serkku Mitchell Stephens pelaa NHL-joukkue Tampa Bay Lightningin organisaatiossa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | Toronto Jr. Canadiens | OJHL | 6 | 2 | 1 | 3 | 2 | – | – | – | – | – |
| 2015–2016 | Mississauga Steelheads | OHL | 48 | 15 | 5 | 20 | 10 | 7 | 1 | 2 | 3 | 4 | U18 | 7 | 1 | 2 | 3 | 12 |
| 2016–2017 | Mississauga Steelheads | OHL | 60 | 44 | 31 | 75 | 36 | 20 | 10 | 9 | 19 | 14 |
| 2017–2018 | Florida Panthers | NHL | 7 | 1 | 0 | 1 | 0 | – | – | – | – | – |
|  | Mississauga Steelheads | OHL | 51 | 36 | 39 | 75 | 30 | 6 | 3 | 2 | 5 | 4 |
|  | Springfield Thunderbirds | AHL | 5 | 1 | 1 | 2 | 2 | – | – | – | – | – |
| 2018–2019 | Mississauga Steelheads | OHL | 23 | 19 | 14 | 33 | 10 | – | – | – | – | – | JMM | 5 | 2 | 2 | 4 | 0 |
|  | Saginaw Spirit | OHL | 31 | 14 | 27 | 41 | 8 | 17 | 11 | 11 | 22 | 0 |
| 2019–2020 | Springfield Thunderbirds | AHL | 46 | 19 | 21 | 40 | 18 | – | – | – | – | – |
| 2020–2021 | Florida Panthers | NHL | 45 | 7 | 11 | 18 | 6 | 6 | 1 | 3 | 4 | 0 |
| 2021–2022 | Florida Panthers | NHL | 42 | 6 | 8 | 14 | 10 | – | – | – | – | – |
|  | Charlotte Checkers | AHL | 12 | 6 | 12 | 18 | 2 | – | – | – | – | – |
|  | Philadelphia Flyers | NHL | 21 | 4 | 3 | 7 | 2 | – | – | – | – | – |
| 2022–2023 | Philadelphia Flyers | NHL | 77 | 27 | 22 | 49 | 16 | – | – | – | – | – |
| 4 kautta | yhteensä | NHL | 192 | 45 | 44 | 89 | 34 | 6 | 1 | 3 | 4 | 0 |
| 3 kautta | yhteensä | AHL | 63 | 26 | 34 | 60 | 22 | – | – | – | – | – |

Lähteet
-------

* Owen Tippett The Internet Hockey Databasessa (englanniksi)
* Owen Tippett Eurohockey-sivustolla (englanniksi)
* Owen Tippett *Elite Prospects*. Everysport Media Group AB.  (englanniksi)

### Viitteet

1. 1 2 3  Owen Tippett The Internet Hockey Databasessa (englanniksi)
2. ↑  Floridan huippulupaus itsevarmana – vertasi itseään mielipiteitä herättävään Stanley Cup -voittajaan *suomikiekko.com*.  3.9.2017. Nordic Sport Media. Viitattu 20.11.2017.
3. ↑  Owen Tippett Stats, Profile, Bio, Analysis and More *sportsforecaster.com*. XML Team Solutions, LLC. Viitattu 20.11.2017. (englanniksi)
4. ↑  Davidson, Alana: Owen Tippett commits to Steelheads  20.5.2015. Mississauga, ON:  Mississauga Steelheads. Viitattu 20.11.2017. (englanniksi)
5. 1 2 3 4  Owen Tippett *Elite Prospects*. Everysport Media Group AB.  (englanniksi)
6. ↑  Panthers Agree to Terms with Forward Owen Tippett on Entry-Level Contract  19.7.2017. SUNRISE, Fla.:  Florida Panthers. Viitattu 20.11.2017. (englanniksi)
7. ↑  Florida kiinnitti 18-vuotiaan superlupauksen – saako Aleksander Barkov vierelleen hurjan maalipyssyn? *suomikiekko.com*.  20.7.2017. Nordic Sport Media. Viitattu 20.11.2018.
8. ↑  Florida Panthers – Philadelhia Flyers – October 17th, 2017 *NHL.com*.  17.10.2017. National Hockey League. Viitattu 20.11.2018. (englanniksi)
9. ↑  Anaheim Ducks – Florida Panthers – October 26th, 2017 *NHL.com*.  26.10.2017. National Hockey League. Viitattu 20.11.2018. (englanniksi)
10. ↑  Henrik Haapalalle aukesi huippupaikka NHL:stä! – Florida viskasi huippulupaavan maalitykin pihalle *suomikiekko.com*.  6.11.2017. Nordic Sport Media. Viitattu 20.11.2018.
11. ↑  Panthers Reassign F Owen Tippett to Thunderbirds *oursportscentral.com*.  4.4.2018. SUNRISE, Fla.:  OurSports Central. Viitattu 20.11.2018. (englanniksi)
12. ↑  Florida Panthers Reduce Training Camp Roster to 32 Players  24.9.2018. SUNRISE, Fla.:  Florida Panthers. Viitattu 24.11.2018. (englanniksi)
13. ↑  Spirit complete deal with Steelheads to add Panthers first round pick Owen Tippett  5.1.2019. Saginaw, MI:  Saginaw Spirit. Viitattu 9.1.2019. (englanniksi)